ভিকির ‘ছাবা’র বিরুদ্ধে ১০০ কোটির মানহানির মামলার হুমকি!

বক্স অফিসে রীতিমতো দাপিয়ে বেড়াচ্ছে ভিকি কৌশল(Vicky Kaushal and Rashmika Mandana) ও রাশ্মিকা মান্দানা অভিনীত ‘ছাবা'(Chaava। বলিউডের বক্স অফিসে ভিকি যেন বিজয়রথ ছুটিয়ে চলছে। ক্রমেই বেড়ে চলেছে ‘ছাবা’র গর্জন। ভিকি কৌশলের ‘ছাবা’, তারই ‘উরি: দ্য সার্জিক্যাল স্ট্রাইক’-কে ছাড়িয়ে সর্বোচ্চ আয়কারী ছবি হিসেবে স্থান করে নিয়েছে

কিন্তু হঠাৎ কি এমন অপরাধ করল ‘ছাবা’), যে ১০০ কোটির মানহানি মামলার মুখে পড়তে হবে! শিরকে পরিবারের সদস্যদের পক্ষ থেকে ১০০ কোটি টাকার মানহানি মামলা করার হুমকি দেওয়া হয়েছে ‘ছাবা’র বিরুদ্ধে(Criminal Defamation Case)। অবস্থা বুঝে ক্ষমা চেয়েছেন ছবির পরিচালক লক্ষণ উটেকর(Laxman Utekar)। কিন্তু কেন মানহানির মামলা করার হুমকি দেওয়া হয়েছে!
ছবিতে দেখানো হয়েছে গানোজি এবং কানোজি শিরকে ছত্রপতি সম্ভাজি মহারাজের সঙ্গে বিশ্বাসঘাতকতা করেছিলেন। আর সেই কারণেই মুঘল সম্রাট আওরঙ্গজেব শিবাজী পুত্র-সম্ভাজিকে বন্দী করতে সক্ষম হয়েছিলেন। ফলে শিরকে পরিবারের সদস্যরা এই ছবি নিয়ে আপত্তি তুলেছেন। তাদের দাবি ছবিতে পূর্বসূরীদের নিয়ে ভুল তথ্য ও পরিবেশন করা হয়েছে। সেই জন্যই ছবিটির বিরুদ্ধে তারা ১০০ কোটি টাকা মানহানির মামলা করার হুমকি দিয়েছেন। জানা যাচ্ছে ইতিমধ্যেই তথ্য বিকৃত করার অভিযোগে মামলা দায়ের করা হয়েছে। গানজি এবং কালোজির শির্‌কের ত্রয়োদশতম উত্তরসূরী লক্ষীকান্ত রাজে শিরকে এই মানহানির মামলা করেছেন। কারণ তাদের পরিবারের সম্মান নষ্ট হয়েছে। এই মর্মে তিনি পরিচালককে একটি নোটিশ ও পাঠিয়েছেন এবং জানিয়েছেন ১০০ কোটি টাকার মানানি মামলা করবেন তিনি। এরপরই পরিচালকের পক্ষ থেকে পরিবারের কাছে ক্ষমা চাওয়া হয়েছে।